Title: 542 Brannalarm- Montering av aspirasjon.pdf
Objekter med spesielt vanskelig miljø representerer en utfordring for brannalarmanlegg. Skal man oppnå stabil drift er det mange forhold man må ta hensyn til ved valg av detektor følsomhet og ikke minst ved installasjon. Nedenfor er det listet opp noen retningslinjer, det er viktig at disse følges. Det forutsettes at firma som installerer aspirasjonsanlegget har kunnskap om røranlegg i normale miljø. Denne veiledning baserer seg på erfaringer med aspirasjonsanlegg, men berører nødvendigvis ikke alle forhold, og gir ingen garanti for at feil ikke kan oppstå. Se også pkt. 4.4, 4.5 og 4.6 I områder der det forekommer vesentlige temperaturendringer er det avgjørende at røranlegget monteres ”flytende” slik at utvidelser og krympinger av rørene kan foregå uten at det forårsaker brudd eller andre feil i installasjonen. Dersom det er større temperaturvariasjoner i området og røret må legges i en bue nedover slik at vannlås kan oppstå, må det på slike punkter monteres en kondensutskiller.